Margrét kynnti verkefni sitt vel og skilmerkilega og andmælendur færðu góð rök fyrir athugasemdum sínum en sögðu styrkleika ritgerðarinnar yfirgnæfa veikleikana . Margrét Einarsdóttir , dósent við lagadeild Háskólans í Reykjavík , varði föstudaginn 6. desember doktorsverkefni sitt í lögfræði við lagadeild Háskóla Íslands . Verkefnið ber heitið Framkvæmd EES-samningsins af hálfu íslenska ríkisins : Upptaka afleiddrar löggjafar í EES-samninginn og innleiðing í íslenskan rétt . Andmælendur voru Dr. Gunnar Þór Pétursson , framkvæmdastjóri innri markaða hjá ESA og prófessor við Lagadeild Háskólans í Reykjavík , og Þorgeir Örlygsson , hæstaréttardómari , fyrrv. dómari við EFTA-dómstólinn og fyrrv. prófessor við Lagadeild Háskóla Íslands . Dr. Davíð Þór Björgvinsson , landsréttardómari og rannsóknarprófessor við Lagadeild Háskóla Íslands , var leiðbeinandi Margrétar . Athöfnin var vel sótt í hátíðarsal Háskóla Íslands . Margrét kynnti verkefni sitt vel og skilmerkilega og andmælendur færðu góð rök fyrir athugasemdum sínum en sögðu styrkleika ritgerðarinnar yfirgnæfa veikleikana og í lokin afhenti dr. Aðalheiður Jóhannesdóttir , prófessor og deildarforseti Lagadeildar Háskóla Íslands , Margréti doktorsbréfið . Forseti lagadeildar HÍ lýsir Margréti Einarsdóttur doktor . Eftir að hafa unnið í eitt ár að úttekt á aðild Íslands að EES og tekið þátt í að skrifa 301 bls. skýrslu um hana var fróðlegra en ella að fylgjast með doktorsvörninni . Ritgerð Margrétar snýr að brýnum viðfangsefnum við framkvæmd EES-samningsins , mikilvægasta og víðtækasta alþjóðasamnings sem Íslendingar hafa gert , samnings sem gjörbreytti íslensku samfélagi . Í 15 úrbótapunktum sem birtast í EES-skýrslunni segir í punkti 2 : „ Binda verður enda á stjórnlagaþrætur vegna EES-aðildarinnar , annaðhvort með því að viðurkenna að hún hafi áunnið sér stjórnlagasess eins og aðrar óskráðar stjórnlagareglur eða með því að skrá ákvæði um aðildina í stjórnarskrána . “ Margrét hallast að því að seinni leiðin sé farin . Þegar hún svaraði spurningu dr. Gunnars Þórs um hvernig mundi orða slíkt stjórnarskrárákvæði kom fram að til hennar hefði verið af forsætisráðherra og öðrum sem ræða endurskoðun á stjórnarskránni með ósk um orðalag til að taka af vafa um stjórnskipulegt gildi EES-aðildarinnar . Að finna það væri hins vegar hægara sagt en gert . Líklega næst aldrei samkomulag um slíkt orðalag . Hér skal áréttuð sú skoðun að eftir 25 ára EES-aðild og 18 lögfræðiálit sem segja að aðildin brjóti ekki í bága við stjórnarskrána sé tímabært og ekki annað en heilbrigð skynsemi að viðurkenna að aðildin brjóti ekki í bága við stjórnarskrána . Ýta á á deilum um það aftur fyrir sig , taka þennan þátt úr höndum lögfræðinganna enda er hann pólitískur . Þá ber einnig að viðurkenna að í því felst ekki íhlutun af hálfu ESB gagnvart EES / EFTA-ríkjunum að framselja sérfræðilegt vald til fagstofnana . Þær veita EES / EFTA-ríkjunum og Eftirlitsstofnun EFTA ( ESA ) meiri áhrif á þessum sérsviðum en áður . Stofnanirnar gefa tækifæri en ógna ekki . Í þriðja lagi ber að líta til þess að EES-samningurinn skapar borgurum aðildarríkjanna ný réttindi . Virðing fyrir þeim er ekki brot gegn fullveldi ríkjanna sem mótuðu réttindin með samningi sínum . Þetta er áréttað hér um leið og dr. Margréti Einarsdóttur eru fluttar hamingjuóskir . Með doktorsritgerð sinni hefur hún fært umræður um EES-aðild okkar Íslendinga á hærra stig .